नीतीश कुमार की जनता दल यूनाइटेड (जदयू) से अलग हुये पूर्व सांसद शरद यादव गुट ने नई पार्टी का गठन कर लिया है। शरद यादव की नई पार्टी का नाम ‘लोकतांत्रिक जनता दल’ (लोजद) होगा। नवगठित पार्टी की महासचिव सुशीला मोराले ने गुरूवार को शरद यादव की मौजूदगी में एक प्रेस कांफ्रेस को संबोधित करते हुए बताया कि पार्टी की पंजीकरण की प्रक्रिया पूरी कर ली गयी है। उन्होंने बताया कि पार्टी का पहला राष्ट्रीय सम्मेलन आगामी 18 मई को दिल्ली में होगा।